hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy it hy es es tr en en hy hy hy hy hy hy hy hy hy hy hy hy en hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Տեսանյութում կենդանի Դավիթ Գիշյանին Ադրբեջանը վերադարձրել է մահացած. Ի՞նչ հանգամանքներում է մահացել ռազմագերին | Forrights.am
20-ամյա ժամկետային զինծառայող Դավիթ Գիշյանը, որի վիրավոր ուսը վիրակապելու մասին տեսանյութը ակտիվորեն տարածվում էր ադրբեջանական տելեգրամ ալիքներով, երեկ վերադարձվել է մահացած: Նրա մարմինը ադրբեջանական կողմը սեպտեմբերի 19-ին վերադարձրել է 31 զինծառայողների դիերի հետ միասին:
«Դավիթ Գիշյանի դին են վերադարձրել այն դեպքում, երբ մենք տեսանյութում տեսել ենք, որ նա կենդանի է: Դավիթ Գիշյանը փաստացի սպանվել է գերության մեջ: Այսօր արդեն տեղեկացրել ենք ՄԻԵԴ, որ Ադրբեջանը կոպտորեն խախտել է Մարդու իրավունքների եվրոպական կոնվենցիան», -ասում է Միջազգային իրավական հարցերով ՀՀ ներկայացուցչի մամուլի խոսնակը:
Կարմիր Խաչի միջազգային կոմիտեն, որը Ադրբեջանի և Հայաստանի միջև գերիների ու զինծառայողների մարմինների վերադարձման կամ փոխանակման հարցում միջնորդ է, հրաժարվում է մեկնաբանել հայ ռազմագերուն սպանելու կամ խոշտանգելու մասին տեղեկությունը:
«Մենք կոնկրետ դեպքերի հետ կապված հանրային հարթակում մեկնաբանություններ չենք տալիս: Հարցերը, որոնք վերաբերում են հնարավոր գերեվարված անձանց, որոնց վերաբերյալ կան խնդիրներ ու հարցեր, մեր ուշադրության կենտրոնում են, բնականաբար: Մենք կոնֆիդենցիալ կերպով ենք աշխատում նման հարցերի շուր, և սա վերաբերում է միայն մեր ու համապատասխան երկրների իշխանությունների միջև երկխոսությանը», -մեզ հետ զրույցում ասում է ՀՀ-ում ԿԽՄԿ պատվիրակության հաղորդակցման և կանխարգելման ծրագրի ղեկավար Զառա Ամատունին:
Հայկական կողմը ՄԻԵԴ ուղարկված դիմումով պահանջում է, որ Ադրբեջանի նկատմամբ արագ կիրառվի հրատապ միջոց: «Սեպտեմբերի 13-ին ուղարկված մեր դիմումին ի պատասխան Եվրոպական դատարանը մինչև սեպտեմբերի 22-ը Ադրբեջանին ժամկետ էր տվել ինֆորմացիա տրամադրել գերիների գտնվելու վայրի մասին, բժշկական տեղեկանքներ տրամադրել, եթե այդպիսիք կան: Բայց հիմա պահանջում ենք, որ արագ կիրառվի հրատապ միջոց», -ասում է Հասմիկ Սամվելյանը:
ՄԻԵԴ-ում հայ ռազմագերիների շահերի ներկայացուցիչ Արտակ Զեյնալյանը «Ազատությանն» ասել է, որ պետք է իրականացվի նախաքննություն՝ պարզելու հայ զինծառայող Դավիթ Գիշյանի մահվան հանգամանքները։ «Արդյո՞ք պետությունը կատարել է իր պարտականությունները կյանքը երաշխավորելու և ապահովելու, պաշտպանելու։ Ցանկացած պետության մասին է խոսքը։ Բնականաբար, պետք է իրականացվի դատաբժշկական փորձաքննություն, և նրա կյանքի համար պատասխանատվությունը կրում է Ադրբեջանը։ Մենք ունենք տեսանյութ, որ նա ողջ վիճակում գտնվում է ադրբեջանցիների իրավազորության ներքո, նրան վիրակապում են, առաջին հայացքից նա ունի կրծքավանդակի թափանցող վիրավորում»։
Ըստ իրավապաշտպանի, զինվորի կյանքի համար պատասխանատվություը կրում է հենց Բաքուն և հե’նց այդ երկրում պետք է քննություն կատարվի՝ պարզելու թե արդյո՞ք նա սպանվել է, թե՞ մահացել է ստացած վնասվածքներից պատշաճ բուժօգնություն չստանալու հետևանքով։ «Եթե պատշաճ բուժօգնություն չի ցուցաբերվել, դա ևս արդեն նյութական իրավունքի խախտում է, իրավունքի նյութական բաղադրատարրի խախտում է», -ասել է Զեյնալյանը։
Նկատենք, որ այսօր վերջապես պաշտոնապես հրապարակվել է, որ Ադրբեջանի զինված ագրեսիայի հետևանքով 20 զինծառայող է գերեվարվել: Հայաստանի Անվտանգության խորհրդի ներկայացրած տվյալներով, առկա են ապացույցներ հայաստանցի գերեվարված կամ զոհված զինծառայողներին ադրբեջանցիների կողմից խոշտանգումների ենթարկելու, անդամահատելու, այդպիսով ապօրինի կերպով կյանքից զրկելու դեպքերի վերաբերյալ:
Բացի այդ, ագրեսիայի հետևանքով զոհվածների և անհետ կորածների թիվը հասնում է 207-ի, այդ թվում՝ զոհվել է քաղաքացիական 3 անձ, 2 քաղաքացիական անձի գտնվելու վայրը համարվում է անհայտ, վիրավորվել է 293 զինծառայող, 3 քաղաքացիական անձ:
Նախորդ նյութըԶոհվածների և անհետ կորածների թիվը հասնում է 207-ի, վիրավորվել է 293 զինծառայող. ԱԽ նիստ է տեղի ունեցել
Հաջորդ նյութըԶոհվածների և անհետ կորածների թիվը հասնում է 207-ի, գերեվարվել է 20 զինծառայող
ԱՄՆ միջնորդությամբ հայ 17 գերիները վերադարձվել են
«Էսօր տուն վառողն էլ, չվառողն էլ նույն օրի են»․ Ինչ խնդիրներ ունեն Աղավնոյի նախկին բնակիչները
Ադրբեջանական կողմը կրկին ականանետերից կրակ է բացել հայկական դիրքերի ուղղությամբ․ ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԱՄՆ միջնորդությամբ հայ 17 գերիները վերադարձվել են
«Էսօր տուն վառողն էլ, չվառողն էլ նույն օրի են»․ Ինչ խնդիրներ...
Edit with Live CSS
Write CSS OR LESS and hit save. CTRL + SPACE for auto-complete.